绵津先生探梅山中至荒园阙于陪从散人城市使节山林深窃愧叹辱诗及之辄次奉答
小径不曾扫，西庄锁故园。药栏欹剩水，蛛网缀层轩。忽满春风坐，而无骑吹繁。野梅迎气味，相与澹忘言。林鸦低欲散，花外小车留。老树人孤立，斜阳山更幽。吟成雪苑句，报与瀼西头。应讶如逋客，移文幸许酬。
主题：思乡
情感：失意、孤独、想家